The Legend of Zelda: A Link to the Past

The Legend of Zelda: A Link to the Past, dikenali sebagai  di Jepun, ialah permainan video aksi-pengembaraan yang dibangunkan dan diterbitkan oleh Nintendo untuk konsol permainan video Super Nintendo Entertainment System. Ia ialah keluaran ketiga dalam siri The Legend of Zelda dan dikeluarkan pada tahun 1991 di Jepun dan 1992 di Amerika Utara dan Eropah. Shigeru Miyamoto dan kumpulannya ialah satu-satunya kumpulan yang bertanggungjawab dalam pembangunan permainan video ini.

Jalan cerita A Link to the Past bertumpukan Link dalam perjalanannya menyelamatkan Hyrule, mengalahkan Ganon dan menyelamatkan tujuh orang keturunan Pendeta (Sages). A Link to the Past menggunakan pandangan perspektif atas ke bawah 3/4 serupa dengan permainan The Legend of Zelda yang asal dan mengeluarkan unsur-unsur tatal sisi Zelda II: The Adventure of Link. A Link to the Past memperkenalkan unsur-unsur baru ke dalam siri ini yang masih menjadi kebiasaan, seperti konsep dunia selari atau alternatif, Master Sword dan senjata-senjata dan item-item baru yang lain.

A Link to the Past selepas pengeluarannya memperoleh kejayaan komersial dan kritikal, dan merupakan terbitan yang menjadi mercu tanda utama bagi Nintendo. Sehingga kini, ia masih dianggap sebagai salah satu permainan video terhebat sepanjang masa. A Link to the Past telah terjual sebanyak 4 juta unit (satuan) di seluruh dunia dan telah dialihkan ke versi Game Boy Advance (dengan beberapa perubahan) dan Virtual Console untuk Wii dan Wii U. Alihan-alihan ini sangat terkenal dan menyumbang kepada kejayaan permainan ini.

Pengganti permainan ini telah dikeluarkan untuk Nintendo 3DS pada November 2013, yang bertajuk The Legend of Zelda: A Link Between Worlds.

Rujukan

Permainan video 1991
Permainan video The Legend of Zelda
Permainan video dengan grafik serong
Permainan Super Nintendo Entertainment System
Permainan Game Boy Advance
Permainan Virtual Console
Permainan Virtual Console untuk Wii U
Permainan video dihasilkan oleh Shigeru Miyamoto
Permainan video berkomposer Koji Kondo
Permainan Analisis dan Pembangunan Hiburan Nintendo
Permainan Penyelidikan dan Pembangunan Nintendo
Permainan video alam semesta selari
Permainan video atas ke bawah